Komisjoni määrus (EÜ) nr 627/2003,

4. aprill 2003,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EÜ) nr 2176/2002, [2] eriti selle artiklit 9,

ning arvestades järgmist:

(1) Määrusele (EMÜ) nr 2658/87 lisatud koondnomenklatuuri ühtse kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

(2) Määrusega (EMÜ) nr 2658/87 on kehtestatud kaupade koondnomenklatuuri tõlgendamise üldeeskirjad. Neid eeskirju kohaldatakse ka teiste täielikult või osaliselt kaupade koondnomenklatuuril põhinevate või sellele täiendavaid alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks.

(3) Vastavalt nimetatud üldeeskirjadele tuleb käesoleva määruse lisas esitatud tabeli 1. veerus kirjeldatud kaubad 3. veerus esitatud põhjustel klassifitseerida 2. veerus näidatud CN-koodide alla.

(4) On asjakohane, et siduva tariifiinformatsiooni pidaja võib vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik, [3] viimati muudetud Euroopa Parlamendi ja nõukogu määrusega (EÜ) nr 2700/2000 [4] artikli 12 lõike 6 sätetele kolme kuu jooksul jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta koondnomenklatuuris, mis ei vasta käesoleva määrusega kehtestatud sätetele.

(5) Käesoleva määrusega ettenähtud meetmed on kooskõlas tolliseadustiku komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisas esitatud tabeli 1. veerus kirjeldatud kaubad klassifitseeritakse koondnomenklatuuris vastava nimetatud tabeli 2. veerus näidatud CN-koodide alla.

Artikkel 2

Liikmesriikide tolliasutuste antud siduvale tariifiinformatsioonile, mis ei ole kooskõlas käesoleva määruse sätetega, võib vastavalt määruse (EMÜ) nr 2913/92 artikli 12 lõikele 6 jätkuvalt tugineda veel kolme kuu jooksul.

Artikkel 3

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 4. aprill 2003

Komisjoni nimel

komisjoni liige

Frederik Bolkestein

[1] EÜT L 256, 7.9.1987, lk 1.

[2] EÜT L 331, 7.12.2002, lk 3.

[3] EÜT L 302, 19.10.1992, lk 1.

[4] EÜT L 311, 12.12.2000, lk 17.

--------------------------------------------------

LISA

Kauba kirjeldus | Klassifikatsioon CN-kood | Põhjendused |

(1) | (2) | (3) |

1.Valmistis (hummus), mis koosneb kikerhernepüreest (81 massiprotsenti), veest, õlist, seesamist, vürtsidest, sidrunhappest, soolast ja säilitusainetest. Valmistis on jaemüügiks pakendatud (nt 250 g pakendis). | 20059080 | Klassifikatsioon määratakse kindlaks kaupade koondnomenklatuuri tõlgendamise üldeeskirjadega 1 ja 6, grupi 20 märkusega 3 ning CN-koodide 2005, 200590 ja 20059080 sõnastusega. Valmistist ei saa pidada rubriiki 2103 kuuluvaks kastmeks või maitseaineseguks (vt harmoneeritud süsteemi selgitavat märkust rubriigi 2103 kohta). Kuna valmistist on grupis 7 sätestatust rohkem töödeldud, klassifitseeritakse see rubriiki 2005. |

2.Kuivatatud datlid martsipanitäidisega. Täidis koosneb mandlitest, sahharoosist, glükoosist ja vanilliaroomist valmistatud massist, mille suhkrusisaldus on 63 massiprotsenti.Toode on pakendatud jaemüügiks 250 g pakendites. | 20089968 | Klassifikatsioon määratakse kindlaks kaupade koondnomenklatuuri tõlgendamise üldeeskirjadega 1 ja 6 ning CN-koodide 2008, 200899 ja 20089968 sõnastusega. Toode ei ole kondiitritoode. Seda ei saa pidada ka kompvekiks (vt harmoneeritud süsteemi selgitavat märkust rubriigi 1704 kohta, esimene lõige). Toodet peetakse rubriiki 2008 kuuluvaks töödeldud puuviljaks. |

— glükoosisiirup | 32,2 |

— kondenspiim | 26,6 |

— suhkur | 18,0 |

— vesi | 12,4 |

— koor | 4,2 |

— pruun suhkur | 3,2 |

— piim | 1,1 |

— või | 1,1 |

ning lisaks sellele sisaldab valmistis väikeses koguses soola, paksendajaid, säilitusaineid, vahustamisvastaseid aineid ning lõhna- ja maitseaineid.

Toodet kasutatakse jäätise tootmisel marmoritaolise/säbrulise välimuse ja karamellimaitse andmiseks. Toode on 20 kg pakendites.

| | 21069098 | Klassifikatsioon määratakse kindlaks kaupade koondnomenklatuuri tõlgendamise üldeeskirjadega 1 ja 6 ning CN-koodide 2106, 210690 ja 21069098 sõnastusega. Toote koostist, eelkõige selle suurt suhkrusisaldust ja vähest piima kuivaine sisaldust silmas pidades ei saa seda pidada rubriikidesse 0401-0404 kuuluvatel toodetel põhinevaks toiduaineks. Seetõttu ei saa seda klassifitseerida rubriiki 1901 (vt ka harmoneeritud süsteemi selgitavat märkust grupi 19 kohta, üldeeskirjad, erand (d)). Kuna toodet ei lisata toidule selle valmistamisel või serveerimisel, ei saa seda pidada rubriiki 2103 kuuluvaks kastmeks või maitseaineseguks. Seda ei peeta ka teatavate toitude maitsestamisel kasutatavaks valmistiseks rubriigi 2103 tähenduses (vt harmoneeritud süsteemi selgitavat märkust rubriigi 2103 kohta, A osa). |

4. Jäigast plastist pakendid, mida kasutatakse pooljuhtplaatide transportimisel, ladustamisel ja käitlemisel. Siseseinad on soonilised ja piludega; põhi ja üks külg on avatud.

(Vt foto [1])

| 39231000 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6 ning CN-koodide 3923 ja 39231000 sõnastusega. Neid plastpakendeid kasutatakse kaupade transportimiseks ja pakendamiseks ning neid ei saa pidada osadeks ja tarvikuteks, mis on ette nähtud kasutamiseks ainult või peamiselt koos gruppi 90 kuuluvate masinate, instrumentide või aparaatidega (vt grupi 90 märkust 2(b)). |

+++++ TIFF +++++

--------------------------------------------------